钦定古今图书集成/明伦汇编/氏族典/第269卷 > 王文郁
## 钦定古今图书集成/明伦汇编/氏族典/第269卷 > 王文郁

按《宋史王文郁传》：“文郁，字周卿，麟州新秦人。以供奉
官为府州巡检。韩琦荐其才，加阁门祗候、麟府驻泊
都监。熙宁讨夏国，其将香崖夜遣使以剑为信，欲举众降，许之。旦而至，与偕行，众情忽变，噪以出，文郁击
之，追奔二十里。据险大战，矢下如雨，文郁引吏士奋
击，夏人大溃，降其众二千。迁通事舍人，知镇戎、德顺”
军，预定洮河。迁左骐骥副使、知麟州，擢东上阁门使、
知兰州。夏人大入，文郁乘城御之，杀伤如积，围九日
而解。加荥州团练使，以捧日天武都指挥使为副都
总管，进秦州防御、冀州观察使，卒。